রামচরনের হাতের ঘড়ি, শাহরুখকে টেক্কা দেবে!

বলিউড অভিনেতা শাহরুখ খানের(Bollywood Actor Sharukh Khan) ব্যক্তিগত ঘড়ির(Writ Watch) সংগ্রহের কথা তার ভক্তরা সকলেই জানেন। বিশ্বব্যাপী নামিদামি ব্র্যান্ড থেকে সংগ্রহ করা বিভিন্ন ধরনের ক্লাসিক এবং আধুনিক ঘড়ির মালিক তিনি। তার পাঁচ বিদেশি ঘড়ি কালেকশনের দাম শুনলে চমকে উঠতে হয়।
অভিনয়শিল্পীদের বিলাসবহুল গাড়ি-স্পোর্টস বাইকের প্রতি আলাদা ভালোবাসা তো রয়েছেই। সেই সঙ্গে শাহরুখের মতো অনেকেরই নামিদামি ঘড়ির প্রতি আকর্ষণ রয়েছে।। তেলেগু ছবির জনপ্রিয় অভিনেতা রামচরনের একটি হাত ঘড়ি সম্প্রতি ভক্তদের নজর কেড়েছে। তার এই ঘড়ির মূল্য জানলে চোখ কপালে উঠবে। সম্প্রতি রামচরণের একটি ভিডিও সোশ্যাল মিডিয়ায় ছড়িয়ে পড়েছে। যেখানে দেখা যাচ্ছে সোফায় বসে আছেন রামচরণ তার বাঁ হাতে একটি ঘড়ি। আর সেই ঘড়ি নিয়ে শুরু হয়েছে জোর চর্চা। তার ভক্তদের নজর আটকেছে সেখানে।
রামচরনের হাতের ঘড়িটি রোলেক্স ওয়েস্টার পারপেচুয়াল ডে ডেট-৩৬। সাদা-গোলাপি-হলুদ সোনা ব্যবহার করা হয়েছে এই ঘড়িটিতে। ঘড়িটি প্রস্তুত করতে ১৮ ক্যারেটের স্বর্ণ ব্যবহার করা হয়েছে। ৩৩০ ফুট জলের নিচেও ঘড়িটির ভেতরে জল ঢুকতে পারবে না। এ ঘড়ির মূল্য ২ লাখ ৫০ হাজার ডলার। রাম চরণের ঘড়ি ও তার মূল্য সোশ্যাল মিডিয়ায় ছড়িয়ে পড়ার পর চর্চা করছেন নেটিজেনরা। অয়েস্টার পারপেচুয়াল সেলিব্রেশন ডায়ালের কালেকশন রয়েছে শাহরুখেরও। তাঁর ‘সেলিব্রেশন ডায়াল’ সবচেয়ে সাম্প্রতিক সংস্করণ, সমস্ত রঙের সমন্বয়ে তৈরি ঘড়িটি।

রাম চরণ অভিনীত সর্বশেষ মুক্তিপ্রাপ্ত সিনেমা ‘গেম চেঞ্জার’। চলতি বছরের ১০ জানুয়ারি মুক্তি পায় এটি। এতে তার বিপরীতে অভিনয় করেন কিয়ারা আদভানি। এটি নির্মাণ করেন এস. শঙ্কর।